Ôbsztaluj przekłŏd
Ślōnskŏ gŏdka widzōm niy ino wielge fyrmy, ale tyż lokalni gyszefciŏrze, dyrechtōry państwowych instytucyjōw i towarzistwa non-profit. Przistōń dō nich i ôstōń tajlōm rynesansu ślōnskij gŏdki.
Narychtujymy dlŏ Ciebie przekłŏd:
- internetowyj zajty
- papiōrōw ryklamowych
- ôprogramōwaniŏ
- zaproszyń i powinszowań
- menu
- insztrukcyjōw ôbsugi
- gŏdki z filmōw
- ksiōnżek
- i kŏżdego inkszego projektu, ô kerym pomyślisz!
Dziynki naszym przekłŏdōm:
- bydziesz ôryginalny i barzij widoczny
- cylniesz w nowŏ skupina kliyntōw
- Ślōnzŏki bydōm mieli Cie w zŏcy
- pōdziesz za nŏjnowszymi tryndami
- bydziesz tajlōm ôdrodzyniŏ ślōnskij gŏdki
Doradzymy Ci tyż, jako trza rychtować skutecznŏ ryklamowŏ kampanijŏ do ślōnskego kliynta. Poradzymy Ci tyż zrychtować prōmocyjŏ na fanpage „Ślōnski suchar na dzisiej”, kerymu przaje bezma 90 tauzynōw ludziōw na Facebooku.
Dej nōm znać, co Ci sie zdŏ. Skōntaktujymy sie wartko i dōmy Ci ôdpedzynie na wszyjske Twoje pytania.
szl_Latn szl_Latn szl_Latn szl_Latn pol_Latn szl_Latn pol_Latn hne_Deva szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn